CELEX: 31982D0018
Language: el
Date: 1981-12-21 00:00:00
Title: 82/18/EOK: Απόφαση τού Συμβουλίου τής 21ης Δεκεμβρίου 1981 περί παρατάσεως τής ημερομηνίας κατά τήν οποία ορισμένα Κράτη μέλη πρέπει νά εφαρμόσουν τά εθνικά τους προγράμματα γιά τήν επιτάχυνση τής εξαλείψεως τής κλασικής πανώλης τών χοίρων

Avis juridique important

|

31982D0018

82/18/EOK: Απόφαση τού Συμβουλίου τής 21ης Δεκεμβρίου 1981 περί παρατάσεως τής ημερομηνίας κατά τήν οποία ορισμένα Κράτη μέλη πρέπει νά εφαρμόσουν τά εθνικά τους προγράμματα γιά τήν επιτάχυνση τής εξαλείψεως τής κλασικής πανώλης τών χοίρων  

Επίσημη Εφημερίδα αριθ. L 009 της 14/01/1982 σ. 0029 - 0029

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Δεκεμβρίου 1981  περί παρατάσεως της ημερομηνίας κατά την οποία ορισμένα Κράτη μέλη πρέπει να εφαρμόσουν τα εθνικά τους προγράμματα για την επιτάχυνση της εξαλείψεως της κλασικής πανώλης των χοίρων  (82/18/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που προορίζονται να καταστήσουν και να διατηρήσουν το έδαφος της Κοινότητος απαλλαγμένο από κλασική πανώλη των χοίρων (1), και ιδίως το άρθρο 12 παράγραφος 3,  την πρόταση της Επιτροπής,  Εκτιμώντας:  ότι οι κυβερνήσεις της Ελληνικής Δημοκρατίας και της Δημοκρατίας της Ιταλίας ζήτησαν παράταση, για περίοδο ενός έτους, της ημερομηνίας ενάρξεως εφαρμογής του προγράμματός τους για την επιτάχυνση της εξαλείψεως της κλασικής πανώλης των χοίρων, λόγω των αισθητών δυσχερειών που προέκυψαν·  ότι στην περίοδο πέντε ετών για την εκτέλεση του προγράμματος θα ληφθεί υπόψη πιθανή καθυστέρηση της εφαρμογής του,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Η Ελληνική Δημοκρατία και η Δημοκρατία της Ιταλίας επιτρέπεται να υποβάλουν το πρόγραμμά τους προς εφαρμογή της επιταχύνσεως της εξαλείψεως της κλασικής πανώλης των χοίρων, το αργότερο στις 31 Δεκεμβρίου 1982.  2. Η πενταετής περίοδος για την εκτέλεση του προγράμματος αυτού θα αρχίσει να ισχύει από την ημερομηνία που θα καθορίσει η Επιτροπή στην απόφασή της για έγκριση του προγράμματος· εν τούτοις, η χρηματοδότηση της Κοινότητος θα περιορίζεται, σε οποιαδήποτε περίπτωση, στις σφαγές πριν από την 1η Ιανουαρίου 1988.  Άρθρο 2  Η παρούσα απόφαση απευθύνεται στην Ελληνική Δημοκρατία και στη Δημοκρατία της Ιταλίας.  Έγινε στις Βρυξέλλες, στις 21 Δεκεμβρίου 1981.  Για το Συμβούλιο  Ο Πρόεδρος  N. RIDLEY  (1) ΕΕ αριθ. L 325 της 1. 12. 1980, σ. 1.